| Medaljeoversikt |
| --- |
| Konkurrerte for Brasils flagg Brasil |
| Friidrett: |
| Friidrett Panamerikanske leker |
| Gull | Lima 2019 |  4x100 m |
| Friidrett Iberoamerikansk mesterskap i friidrett |
| Bronse | La Nucia 2022 |  200 m |
| Friidrett Militærlekene |
| Gull | Wuhan 2019 |  4x100 m |
| Friidrett Søramerikansk U23-mesterskap i friidrett |
| Gull | Guayaquil 2021 |  4x100 m |
| Friidrett Panamerikansk U20-mesterskap i friidrett |
| Bronse | San José 2019 |  200 m |
| Friidrett Søramerikansk U20-mesterskap i friidrett |
| Gull | Cali 2019 |  100 m |
| Gull | Cali 2019 |  200 m |
| Gull | Cali 2019 |  4x400 m |
| Gull | Leonora 2017 |  100 m |
| Gull | Leonora 2017 |  200 m |
| Friidrett Søramerikansk U18-mesterskap i friidrett |
| Gull | Concordia 2016 |  100 m |
| Bronse | Concordia 2016 |  200 m |

**Lorraine Barbosa Martins** (født 4. april 2000) er en brasiliansk friidrettsutøver som konkurrerer i sprintløp. Hun har gull på 4 x 100 meter stafett fra Panamerikanske leker 2019 og bronse på 200 meter fra Iberoamerikansk mesterskap i friidrett 2022.

Idrettskarriere
---------------

### Sesongen 2016

Martins deltok i det brasilianske mesterskapet i friidrett 2016, og kom der på andreplass på 4 x 100 meter stafett og sjetteplass på 4 x 400 meter stafett. Hun deltok i Søramerikansk U18-mesterskap i friidrett 2016, og fikk der gull på 100 meter og sølv på 200 meter.

### Sesongen 2017

Året etter vant hun 100 meter og 200 meter under det brasilianske U20-mesterskapet i friidrett 2017, og hun fikk også gull på begge stafettene. Hun vant 100 meter og 200 meter under Søramerikansk U20-mesterskap i friidrett 2017. Hun deltok i det brasilianske mesterskapet i friidrett 2017, og kom der på sjetteplass på 200 meter. I juni vant hun 100 meter og 200 meter under det brasilianske U18-mesterskapet. Hun ble tatt ut til å delta i U18-VM i friidrett 2017, og kom der på fjerdeplass på 100 meter og 200 meter.

### Sesongen 2018

Martins ble brasiliansk U23-mester på 100 meter og 200 meter i 2018, og hun vant de samme distansene under det brasilianske U20-mesterskapet i friidrett. Under U20-VM i friidrett 2018 kom hun på sjetteplass på 100 meter og sjuendeplass på 200 meter. Hun deltok i Brasiliansk mesterskap i friidrett 2018, og kom der på fjerdeplass på 200 meter og sjetteplass på 100 meter.

### Sesongen 2019

Hun deltok på Brasils stafettlag som kom på fjerdeplass på 4 x 100 meter stafett under Stafett-VM i friidrett 2019. Hun vant 100 meter og 200 meter under det brasilianske U20-mesterskapet i friidrett, og som i 2017 vant hun 100 meter og 200 meter under Søramerikansk U20-mesterskap i friidrett 2019, der Brasil også vant 4 x 400 meter stafett med Martins på laget. Under Panamerikansk U20-mesterskap i friidrett 2019 kom hun på tredjeplass på 200 meter, bak Lanae-Tava Thomas og Jayda Eckford, begge fra USA. På 100 meter kom hun på fjerdeplass. I august deltok hun på det brasilianske stafettlaget som vant 4 x 100 meter stafett under Panamerikanske leker 2019. Der deltok hun også på 200 meter, men nådde ikke finalen der. Hun vant 200 meter under det brasilianske mesterskapet i friidrett 2019, og vant med det sin første nasjonale seniortittel. På 100 meter kom hun på andreplass i dette mesterskapet. Hun deltok i VM i friidrett 2019, men ble slått ut i forsøksheatet på 200 meter, der hun løp på 23,56. og Brasil ble diskvalifisert på 4 x 100 meter stafett. Under Militærlekene 2019 (Military World Games) ble hun slått ut i semifinalen på 200 meter, men var med å vinne gull på 4 x 100 meter stafett.

### Sesongen 2020

2020-sesongen i friidrett ble redusert på grunn av koronaviruspandemien. Hun deltok i noen mindre stevner, og i desember deltok hun i det brasilianske mesterskapet, der hun kom på fjerdeplass på 100 meter.

### Sesongen 2021

Under det brasilianske mesterskapet i friidrett 2021 kom hun på fjerdeplass på 100 meter og på 4 x 100 meter stafett. Hun deltok i Søramerikansk U23-mesterskap i friidrett 2021 i Ecuador, og kom der på fjerdeplass på 100 meter, og hun fikk gull på 4 x 100 meter stafett.

### Sesongen 2022

Martins ble nummer tre på 200 meter under Iberoamerikansk mesterskap i friidrett 2022, bak Vitória Cristina Rosa og Lorene Bazolo. Under Brasiliansk mesterskap i friidrett 2022 fikk hun gull på 4 x 100 meter stafett, og individuelt ble hun nummer to på 100 meter og nummer tre på 200 meter. Hun deltok på 200 meter under VM i friidrett 2022. Der fikk hun 41. beste tid av de 44 som løp forsøksheatene, og gikk ikke videre til semifinalen. Hun løp der på 23,60 sekunder.

Referanser
----------

1. ↑   World Athletics Database, World Athletics utøver-ID 314288, oppført som Lorraine Martins[Hentet fra Wikidata]
2. 1 2 3 4 5 6  World Athletics - *Lorraine Martins - Results*, besøkt 25. juli 2022.
3. ↑  IAAF - *200 Metres Women - Round 1*, besøkt 25. juli 2022.

Eksterne lenker
---------------

* (en) Lorraine Barbosa Martins – Olympedia Rediger på Wikidata

* (en) Lorraine Barbosa Martins – World Athletics Rediger på Wikidata